CELEX: 31982R1615
Language: el
Date: 1982-06-22 00:00:00
Title: Κανονισμός (EOK) αριθ. 1615/82 τής Επιτροπής τής 22ας Ιουνίου 1982 περί αποκαταστάσεως τής εφαρμογής τών δασμών γιά τίς ξυλόβιδες τής διακρίσεως 73. 32 Β ex II τού Κοινού Δασμολογίου, καταγωγής Κίνας, δικαιούχου τών προβλεπομένων από τόν κανονισμό (EOK) αριθ. 3601/81 τού Συμβουλίου δασμολογικών προτιμήσεων

Avis juridique important

|

31982R1615

Κανονισμός (EOK) αριθ. 1615/82 τής Επιτροπής τής 22ας Ιουνίου 1982 περί αποκαταστάσεως τής εφαρμογής τών δασμών γιά τίς ξυλόβιδες τής διακρίσεως 73. 32 Β ex II τού Κοινού Δασμολογίου, καταγωγής Κίνας, δικαιούχου τών προβλεπομένων από τόν κανονισμό (EOK) αριθ. 3601/81 τού Συμβουλίου δασμολογικών προτιμήσεων  

Επίσημη Εφημερίδα αριθ. L 180 της 24/06/1982 σ. 0020 - 0020

***** ΚΑΝΟΝΙΣΜΟΣ (ΕΟΚ) αριθ. 1615/82 ΤΗΣ ΕΠΙΤΡΟΠΗΣ  της 22ας Ιουνίου 1982  περί αποκαταστάσεως της εφαρμογής των δασμών για τις ξυλόβιδες της διακρίσεως 73.32 Β ex ΙΙ του Κοινού Δασμολογίου, καταγωγής Κίνας, δικαιούχου των προβλεπομένων από τον κανονισμό (ΕΟΚ) αριθ. 3601/81 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3601/81 του Συμβουλίου της 7ης Δεκεμβρίου 1981 περί εφαρμογής γενικευμένων δασμολογικών προτιμήσεων κατά το έτος 1982 επί ορισμένων βιομηχανικών προϊόντων καταγωγής υπό ανάπτυξη χωρών (1), και ιδίως το άρθρο 12,  Εκτιμώντας:  ότι, δυνάμει των άρθρων 1 και 9 του εν λόγω κανονισμού, χορηγείται αναστολή τελωνειακών δασμών, άλλων από αυτούς που ορίζονται στη στήλη 4 του παραρτήματος Α, στις χώρες και στα εδάφη που αναφέρονται στο παράρτημα Γ και μέσα στα πλαίσια των καθοριζομένων στη στήλη 9 του εν λόγω παραρτήματος Α προτιμησιακών οροφών· ότι, σύμφωνα με το άρθρο 10 του εν λόγω κανονισμού, αμέσως μόλις επιτυγχάνονται αυτές οι καθ' εκαστον/μεμονωμένες οροφές σε κοινοτικό επίπεδο, η είσπραξη δασμών μπορεί να αποκαθίσταται ανά πάσα στιγμή κατά την εισαγωγή των εν λόγω προϊόντων καταγωγής των αναφερομένων χωρών και εδαφών·  ότι, για τις ξυλόβιδες, της διακρίσεως 73.32 Β ex ΙΙ του Κοινού Δασμολογίου, η καθ' εκαστον/μεμονωμένη οροφή διαμορφώνεται σε ύψος 916 000 ECU· ότι κατά την ημερομηνία της 16ης Ιουνίου 1982, οι εισαγωγές των εν λόγω προϊόντων καταγωγής Κίνας, στην Κοινότητα, ανέρχονται δια συμψηφισμού στο επίπεδο της εν λόγω οροφής·  ότι είναι ως εκ τούτου σκόπιμο να αποκαθίστανται οι τελωνειακοί δασμοί για τα εν λόγω προϊόντα έναντι της Κίνας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από 27 Ιουνίου 1982 η ανασταλείσα, δυνάμει του κανονισμού (ΕΟΚ) αριθ. 3601/81 του Συμβουλίου, εφαρμογή τελωνειακών δασμών αποκαθίσταται κατά την εισαγωγή των παρακάτω προϊόντων, καταγωγής Κίνας, στην Κοινότητα:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // ex 73.32  (Κώδικες NIMEXE 73.32-67, 69)  // Κοχλίαι και περικόχλια (μετά ή άνευ ελικοτομής), ελικωτοί ηλοι δια τροχιάς σιδηροδρόμων, έλικες, καρφία ελικοτομημένα μετά κεφαλής εν σχήματι κρίκου ή κεκομμένης εις σχήμα ορθής γωνίας, καζανόκαρφα, κοπίλλιες, σφήνες, περόναι συνδέσεως και παρόμοια είδη κοχλιοποιίας και ελικοποιίας εκ χυτοσιδήρου, σιδήρου ή χάλυβος. Δακτύλιοι (παράκυκλοι) (συμπεριλαμβανομένων και των τετμημένων δακτυλίων και ετέρων προοριζομένων να ενεργούν ως ελατήρια) εκ σιδήρου ή χάλυβος:  Β. Ελικοτομημένα:  ex ΙΙ. Έτερα:  - Ξυλόβιδες  //   //  Άρθρο 2  Ο παρών κανονισμός αρχίζει να ισχύει την τρίτη ημέρα που ακολουθεί εκείνη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 22 Ιουνίου 1982.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 365 της 21. 12. 1981, σ. 1.